Ingkang punika ing têmbe badhe dados punapa mêsthinipun, liripun dados têtangsul ingkang anggandhèng sadaya tiyang, dados botên kangge amisahakên satunggaling bôngsa kalihan bôngsa sanès. Sarta kala rumiyin sakathahing agami punika ingkang misahakên para tiyang, mila ing wingking manawi tiyang sampun anganggêp bilih sawarnining agami punika tunggil, saèstu badhe andadosakên kêmpalipun sadaya bôngsa.